मैनिट : छात्र नहीं माने तो कैंपस से क्रेन के जरिए बाइक हटाएगा प्रबंधन
भोपाल| मौलाना आजाद राष्ट्रीय प्रौद्योगिकी संस्थान (मैनिट) कैंपस में बाइक बैन को लेकर प्रबंधन ने सख्ती दिखानी शुरू कर दी है। हॉस्टल के छात्रों को नोटिस जारी कर नई बिल्डिंग की खाली जगह पर अपनी बाइक पार्क करने को कहा है। हॉस्टल से बाइक को हटाकर पार्किंग स्थल पर लाने के लिए मैनिट पुलिस की भी मदद लेने की तैयारी कर रहा है। छात्र यदि अपनी बाइक पार्किंग स्थल पर खुद लाकर खड़ी नहीं करते हैं तो मैनिट क्रेन बुलवाकर अपनी तरफ से बाइक्स को हॉस्टल से हटाने की कार्रवाई शुरू कर देगा।
पिछले दिनों कैंपस के तालाब में डूबने से छात्र की मौत के बाद संस्थान प्रबंधन ने परिसर में बाइक प्रतिबंधित करने की मुहीम में तेजी दिखानी शुरू कर दी है। काउंसिल ऑफ वार्डन के चेयरमैन डॉ. एनपी पाटीदार के अनुसार इस समय संस्थान के करीब 10 हॉस्टल में लगभग 4000 छात्र-छात्राएं रह रहे हैं। इनमें में 3000 के पास बाइक है।
hin_Deva hin_Deva hin_Deva